Source: https://finlex.fi/fi/laki/ajantasa/kumotut/2008/20080004
Timestamp: 2020-03-30 12:14:19+00:00
Document Index: 18184648

Matched Legal Cases: ['§ 2', '§ 3', '§ 3', '§ 3', '§ 5', '§ 4', '§ 7', '§ 8', '§ 9', '§ 5', '§ 11', '§ 12', '§ 6', '§ 7', '§ 15', '§ 8', '§ 9', '§ 10', '§ 11', '§ 20', '§ 21', '§ 22', '§ 12']

Kumottu säädös Verohallituksen päätös ennakonpidätyksen… 4/2008 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 31.12.2007/4 v. 2008
31.12.2007/4 v. 2008
Verohallituksen päätös ennakonpidätyksen toimittamistavoista ja määrästä (kumottu)
Tämä päätös on kumottu VHp:llä Ennakonpidätyksen toimittamistavoista ja määrästä 30.12.2008/1154.
Ennakonpidätys tuloverolain 77 §:ssä tarkoitetusta ulkomaantyötulosta toimitetaan Suomessa vakuutetun palkasta 1,91 %:n suuruisena. Ennakonpidätyksen perusteena käytetään ulkomaantyötulon sijasta työeläkelaeissa tarkoitettua vakuutuspalkkaa, edellyttäen, että vakuutetun eläketurva on järjestetty joko pakollisesti tai vapaaehtoisesti työntekijäin eläkelain (395/2006) perusteella. Muussa tapauksessa perusteena käytetään rahapalkkaa.
Jos kansaneläke tai perhe-eläkelain mukainen muu eläke kuin lesken alkueläke on enintään 150 euroa kuukaudessa tai verovelvollinen saa perhe-eläkelain mukaista ennen 1.7.1990 alkanutta lapsen eläkettä tahi pelkästään perhe-eläkelain mukaista muuta eläkettä kuin lesken alkueläkettä, eläkkeestä ei ole toimitettava ennakonpidätystä, ellei kansaneläkelaitokselle ole annettu ennakonpidätykseen velvoittavaa määräystä ennakkoperintälain 10 §:ssä määrätyllä tavalla tai erikseen verotoimistosta. Ennakonpidätystä ei myöskään toimiteta täysimääräistä kansaneläkettä tai enintään vastaavan määräistä eläketukea taikka ennen 1.7.1990 alkanutta perhe-eläkelain mukaista lapsen eläkettä tahi pelkkää perhe-eläkelain mukaista muuta eläkettä kuin lesken alkueläkettä saavalle maksettavasta 4 §:n 4 momentissa tarkoitetusta kansaneläkkeestä, perhe-eläkkeestä tai eläketuesta, joka on kertynyt vain maksuvuodelta.
Ennakonpidätys sairausvakuutuslain nojalla maksettavasta enintään 15,20 euronmääräisestä päivärahaetuudesta on toimitettava 1 ja 3 momentista poiketen 20 %:n suuruisena. Ansiotyössä olevalle verovelvolliselle vähimmäismääräisenä maksettavasta äitiys- tai vanhempainrahasta ennakonpidätys on kuitenkin toimitettava 40 %:n suuruisena. Ennakonpidätystä ei kuitenkaan toimiteta edellä tässä momentissa tarkoitetuista suorituksista, osasairauspäivärahasta eikä kuntoutusrahasta, jos suoritus on enintään 4 euroa päivää kohti.
Tartuntatautilain (583/86) nojalla maksettavasta päivärahasta ja ansionmenetyskorvauksesta ennakonpidätys toimitetaan edellä 1, 3 ja 4 momentissa tarkoitetulla tavalla.
Työttömyysturvalain (1290/2002) nojalla maksettavasta ansiopäivärahasta sekä ansiopäivärahan suuruisesta koulutuspäivärahasta, julkisesta työvoimapalvelusta annetun lain (1295/2002) nojalla maksettavasta ansiopäivärahan suuruisesta koulutustuesta sekä julkisesta työvoimapalvelusta annetun lain (1295/2002) mukaisesta starttirahasta ennakonpidätys toimitetaan ennakkoperintäasetuksen 4, 5 tai 6 §:ssä säädetyllä tavalla palkkaa varten määrättyjen pidätysprosenttien mukaan korotettuna 2 prosenttiyksiköllä kuitenkin vähintään 20 prosentin suuruisena. Jos ansiopäiväraha, koulutuspäiväraha tai koulutustuki maksetaan työttömyysturvalain (1290/2002) 6 luvun 3 §:n mukaisesti korotettuna, korotetaan palkkaa varten määrättyjä pidätysprosentteja edellisestä poiketen 4 prosenttiyksiköllä kuitenkin vähintään 20 prosentin suuruisena. Myös työttömyysturvalain (459/2005) 6 luvun 3 a §:n mukaisesta ansiopäivärahaan ja julkisesta työvoimapalvelusta annetun lain (458/2005) 9 luvun 2 §:n mukaisesta koulutustukeen liittyvästä työllistymisohjelmalisästä ennakonpidätys toimitetaan palkkaa varten määrättyjen pidätysprosenttien mukaan korotettuna 4 prosenttiyksiköllä kuitenkin vähintään 20 prosentin suuruisena. Jos suorituksen saajalla on portaikkoverokortti, ei ennakonpidätysprosenttia koroteta 2 tai 4 prosenttiyksiköllä, vaan ennakonpidätys toimitetaan vähintään 20 prosentin suuruisena. Verotoimiston ennakkoperintälain 18 §:n nojalla tässä tarkoitettuja etuuksia varten antaman muutosverokortin pidätysprosenttia ei koroteta.
4,00–22,00 30
22,01–27,80 35
27,81–38,90 40
38,91–55,60 45
55,61– 50
Tämä päätös tulee voimaan 1 päivänä tammikuuta 2008. Päätöksellä kumotaan Verohallituksen 16 päivänä tammikuuta 2007 antama päätös (38/2007).
1 luku - Ennakonpidätyksen yleissäännös 1 § 2 luku - Ennakonpidätys yhteissuorituksesta, merityötulosta ja ulkomaantyötulosta 2 § 3 § 3 a § 3 luku - Ennakonpidätys eläkkeestä, elinkorosta ja eläketuesta 4 § 5 § 4 luku - Ennakonpidätys päivärahaetuudesta, kuntoutusrahasta, vakuutus- ja vahingonkorvauksista sekä vakuutusmaksujen palautuksesta 6 § 7 § 8 § 9 § 5 luku - Ennakonpidätys työttömyysturvaetuuksista, lakkoavustuksesta ja vuorottelukorvauksesta 10 § 11 § 12 § 6 luku - Ennakonpidätys lasten kotihoidon tuesta ja yksityisen hoidon tuesta sekä omaishoidon tuesta 13 § 7 luku - Ennakonpidätys opintotuesta ja aikuiskoulutustuesta 14 § 15 § 8 luku - Ennakonpidätys palkkaturvalain ja valtion virkamieslain nojalla maksettavasta suorituksesta 16 § 9 luku - Ennakonpidätys urheilijan palkkiosta 17 § 10 luku - Ennakonpidätys maatalousyrittäjien luopumiskorvauksesta 18 § 11 luku - Muut ennakonpidätyksen toimittamista koskevat määräykset 19 § 20 § 21 § 22 § 12 luku - Voimaantulo 23 §